2008 óta a CNM (Cercle des nageurs de Marseille) marseille-i úszóklub versenyzője. Első jelentőseb nemzetközi sikerét 2009-es úszó-világbajnokságon érte el, ahol döntőt úszott 50 m-es hátúszásban (5. helyezést ért el). A következő évben egész Európa felfigyelt rá a 2010-es budapesti úszó-Európa-bajnokságon, ahol Európa-bajnoki címet szerzett 50 m-es és 100 m-es hátúszásban, majd a 4 × 100 m-es vegyes váltó tagjaként. A dobogó legfelső fokára Hugues Duboscq, Frédérick Bousquet és Fabien Gilot társaságában állhatott fel.